id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id id id id id id ms id ms ms id id id ms ms id en de id id ms ms id id id id id id id id id ms id id id en ms ms en en en en en en en en en en en en en id id id id id en id id jv ms id id it es id id en id ms ms ms ms ms ms
Fenomena Brown Sugar Milk Tea: Minuman Penuh Dengan Gula Tersorok
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Fenomena Brown Sugar Milk Tea: Awas Gula Tersorok Dalam Minuman Ini!
Ditulis oleh Nurul Nazrah Nazarudin Disemak pada 15/06/2020
Disemak secara perubatan oleh Dr. Joseph Tan
Minuman teh susu gula perang atau brown sugar milk tea kini menjadi satu fenomena dalam kalangan konsumer di Malaysia, khususnya buat golongan belia. Kegilaan ini telah membawa kepada peningkatan dalam permintaan terhadap minuman ini yang sedikit sebanyak, telah mengubah landskap industri makanan dan minuman di Malaysia. Gerai-gerai minuman teh susu ini tumbuh ibarat cendawan selepas hujan di sekitar ibu kota khususnya di kawasan tertumpu seperti di SS15, Subang Jaya, sehinggakan kawasan tersebut diberi jolokan ‘Boba Street’. Melihat kepada pengambilan minuman ini yang begitu meluas dan kerap oleh golongan muda-mudi semasa, timbul persoalan sama ada rasa lazat dan manis yang diberikan datang dengan manfaat kesihatan yang setimpal? Atau ia perlahan-lahan meningkatkan risiko kita terhadap penyakit-penyakit kronik di masa akan datang?
Minuman yang penuh dengan gula
Perkataan seperti teh susu atau gula perang mungkin tidak memberikan sebarang imej yang tidak sihat kepada fikiran anda, khususnya untuk gula perang di mana ia dilihat sebagai alternatif yang lebih sihat kepada gula biasa. Namun yang demikian, mana-mana unsur makanan, termasuk yang berasal daripada gula perang, jika diambil dalam kuantiti yang berlebihan, akan mendatangkan kesan buruk dan mudarat kepada mereka yang mengambilnya.
Begitulah keadaannya untuk hidangan teh susu ini. Kajian mendapati segelas (500 ml) minuman teh susu gula perang yang dicampur dengan bebola ubi kayu (tapioca) mengandungi sekitar 18 sehingga 20 sudu gula! Jumlah yang bersamaan dengan 100g gula ini melebihi jumlah pengambilan gula tambahan yang disyorkan sehari iaitu sebanyak 40g. Tambahan lagi, kandungan gula yang terdapat dalam minuman ini mengatasi kandungan gula yang terdapat dalam satu tin minuman bersoda dengan isi padu 320 ml, sebanyak tiga kali ganda.
Pengambilan gula, dalam kadar yang sederhana mampu membekalkan tenaga kepada tubuh badan. Bahkan, ia bertindak sebagai nutrisi utama dalam badan kerana monomer atau bahan binaan asasnya (glukosa) merupakan ‘bahan bakar’ utama metabolisma badan kita, membekalkan tenaga untuk aktiviti sel, tisu dan juga organ-organ penting seperti otak. Namun yang demikian, rakyat Malaysia rata-ratanya mengamalkan gaya hidup sedentar walaupun mereka mengambil jumlah gula yang tinggi dalam diet harian mereka.
Bagaimana pengambilan gula berlebihan membawa kepada penyakit kronik
Apabila kandungan gula menjadi tinggi dalam badan, beberapa proses metabolisma akan berlaku bagi mengawal paras gula yang tinggi ini. Hormon yang paling penting dalam mengawal paras gula dalam darah adalah hormon insulin dan ia bertindak dengan cara melekat pada reseptor spesifik pada permukaan sel dalam tisu adipos dan otot. Pelekatan ini akan menyebabkan gula yang berada dalam salur darah masuk ke dalam sel-sel badan untuk digunakan, secara tidak langsung menurunkan paras gula dalam darah. Jika paras gula masih tinggi, proses lain yang turut berlaku adalah glikogenesis (penghasilan glikogen). Glikogen adalah gula dalam bentuk simpanan dan proses ini membabitkan penukaran gula dalam darah kepada bentuk glikogen untuk disimpan. Organ yang bertanggungjawab melaksanakan proses ini adalah hati.
Proses seterusnya dalam membantu menurunkan kandungan gula dalam darah adalah pembentukan lemak (lipogenesis). Seperti yang dinyatakan di atas, reseptor untuk insulin boleh didapati pada permukaan tisu adipos (tisu lemak). Ini bermakna ia juga boleh mengambil gula lebihan untuk disimpan. Dalam usaha untuk menurunkan paras gula dalam darah, gula lebihan tadi akan diproses menjadi suatu struktur yang dikenali sebagai asetil coA. Asetil coA adalah bahan binaan asas yang digunakan untuk membina tisu lemak sekali gus menambah bilangan lemak dalam badan seseorang. Untuk itu, pengambilan kandungan gula yang tinggi secara kerap akan menambah kandungan lemak dalam badan dan menyebabkan anda berisiko untuk menghidap obesiti dan juga penyakit kardiovaskular.
Selain itu, keadaan tinggi gula yang kronik akan menyebabkan kecederaan kepada salur darah dan juga mendorong kepada terjadinya kerintangan insulin. Kerintangan terhadap insulin bermakna sel-sel badan anda tidak lagi sensitif terhadap kehadiran hormon insulin, menyebabkan mereka tidak boleh menyerap gula yang ada dalam darah. Kerintangan insulin ini adalah mekanisma utama untuk penyakit kencing manis jenis 2. Penyakit kencing manis ini pula akan menyebabkan pelbagai masalah kesihatan dan risiko untuk penyakit-penyakit lain seperti serangan jantung, tekanan darah tinggi, kegagalan buah pinggang dan juga gangguan saraf.
Nasihat daripada Kementerian Kesihatan Malaysia
Pada 25 Julai yang lepas, pihak Kementerian Kesihatan Malaysia telahpun menasihatkan rakyat Malaysia untuk mengurangkan pengambilan gula yang berlebihan dan menjauhkan diri daripada mengambil minuman teh susu ini secara kerap. Menteri Kesihatan, Datuk Seri Dzulkefly Ahmad, menyeru agar rakyat Malaysia lebih cakna tentang kandungan gula dalam produk makanan dan minuman yang mereka ambil bagi melindungi diri mereka daripada penyakit-penyakit kronik yang tidak diingini.
Tuntasnya, kandungan gula berlebihan dalam makanan dan minuman mendorong kepada terjadinya penyakit kronik di masa yang akan datang. Untuk itu, diet yang seimbang dan sifat peka terhadap pemakanan anda adalah perlu bagi memastikan kesihatan adalah milik anda ketika berada di usia senja.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Sweeter than soda? The hidden sugars in bubble tea [Internet]. CNA. [cited 2019 Aug 2]. Available from: https://www.channelnewsasia.com/news/singapore/bubble-tea-sugar-content-sweeter-than-coke-soda-11063316
Ibrahim IN. Health Ministry urges Malaysians to shun sickly sweet bubble tea | Malay Mail [Internet]. [cited 2019 Aug 2]. Available from: https://www.malaymail.com/news/malaysia/2019/07/25/health-ministry-urges-malaysians-to-shun-sickly-sweet-bubble-tea/1774661
Bubble Tea Isn’t As Healthy As You Think—Here’s Why [Internet]. Reader’s Digest. 2019 [cited 2019 Aug 2]. Available from: https://www.rd.com/food/fun/bubble-tea-is-unhealthy/
Chia RG. Brown sugar milk tea is the unhealthiest bubble tea – and milk foam is the worst topping, Singapore hospital warns [Internet]. Business Insider Singapore. 2019 [cited 2019 Aug 2]. Available from: https://www.businessinsider.sg/brown-sugar-milk-tea-is-the-unhealthiest-bubble-tea-and-milk-foam-is-the-worst-topping-singapore-hospital-warns/
Keenan MJ, Zhou J, Hegsted M, Pelkman C, Durham HA, Coulon DB, et al. Role of Resistant Starch in Improving Gut Health, Adiposity, and Insulin Resistance1234. Adv Nutr. 2015 Mar 5;6(2):198–205.
Admin A the A. Pinggan Sihat Malaysia | IMEDIK [Internet]. [cited 2019 Jul 8]. Available from: https://www.imedik.org/pinggan-sihat-malaysia/
Dietary fibre – British Nutrition Foundation [Internet]. [cited 2019 Jul 8]. Available from: https://www.nutrition.org.uk/nutritionscience/nutrients-food-and-ingredients/dietary-fibre.html?limitstart=0
Boston 677 Huntington Avenue, Ma 02115 +1495‑1000. Carbohydrates [Internet]. The Nutrition Source. 2012 [cited 2019 Jul 8]. Available from: https://www.hsph.harvard.edu/nutritionsource/carbohydrates/
Gkogkolou P, Böhm M. Advanced glycation end products. Dermatoendocrinol. 2012 Jul 1;4(3):259–70.
Yunan NHM. Diabetes Mellitus [Internet]. PORTAL MyHEALTH. 2011 [cited 2019 Jul 18]. Available from: http://www.myhealth.gov.my/en/diabetes-mellitus-2-2/
Diabetes [Internet]. [cited 2019 Jul 18]. Available from: https://www.who.int/westernpacific/health-topics/diabetes
Diabetes [Internet]. [cited 2019 Jul 18]. Available from: https://www.who.int/news-room/fact-sheets/detail/diabetes
Jagung Dalam Tin Tak Segar Macam Jagung Tongkol? Anda Silap, Ini 3 Manfaat Makan Jagung Tin
7 Jenis Sayur Paling Tinggi Khasiat Setiap Orang Wajib Ambil, No. 6 Tambah Tenaga!
Ditulis oleh Nurul Nazrah Nazarudin Disemak pada 15/06/2020
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.